hotchpotch/miracl-hf-unified huggingface dataset:
तंजौर महल
तंजौर की सुंदर और भव्य इमारतों की श्रृंखला में से कुछ का निर्माण नायक वंश ने 1550 ई. के आसपास कराया था और कुछ का निर्माण मराठों ने कराया था। दक्षिण में आठ मंजिला गुडापुरम है जो 190 फीट ऊंचा है। इसका प्रयोग आसपास की गतिविधियों पर नजर रखने के लिए किया जाता था। गुडापुरम के आगे महल की छत पर मडामलगाई नामक इमारत बनाई गई थी जो छ: मंजिला है।
स्वार्ट्ज गिरिजाघर, तंजौर
स्वार्ट्ज चर्च या क्राइस्ट चर्च तंजौर में औपनिवेशिक शासन की याद दिलाता है। यह शिवगंगा कुंड के पूर्व में स्थित है। इसकी स्थापना रवरेंड फ्रैडरिक क्रिश्चियन स्वार्ट्ज ने 1779 में की थी। 1798 में उनकी मृत्यु के पश्चात मराठा सम्राट सफरोजी ने उनकी याद में चर्च के पश्चिमी छोर पर संगमरमर का शिलाखंड लगवाया था।
शिवगंगा किला, तंजौर
तंजौर में बने शिवगंगा किले का निर्माण नायक शासक सेवप्पा नायक ने 16वीं शताब्दी के मध्य में करवाया था। 35 एकड़ में बने इस किले की दीवारें पत्थर की बनी हैं जो संभवत: आक्रमणकारियों से बचने के लिए बनाई गई थीं। किले में स्थित वर्गाकार शिवगंगा कुंड शहर में पीने के पानी की आपूर्ति के लिए बनाया गया था। इस किले में ब्रहदीश्वरर मंदिर, स्वार्ट्ज चर्च और सार्वजनिक मनोरंजन पार्क भी है।
रॉयल संग्रहालय, तंजौर
तंजावुर तमिलनाडु का एक प्रमुख सांस्कृतिक केंद्र रहा है। इस संग्रहालय में पल्लव, चोल, पंड्या और नायक कालीन पाषाण प्रतिमाओं का संग्रह है। एक अन्य दीर्घा में तंजौर की ग्लास पेंटिंग्स प्रदर्शित की गई हैं। लकड़ी पर बनाई गई इन तस्वीरों में रंग-संयोजन देखते ही बनता है। यह संग्रहालय अपने कांस्य शिल्प के संग्रह के लिए प्रसिद्ध है।
सिक्कल सिंगरवेलवर मंदिर, तंजौर
सिक्कल सिंगरवेलवर मंदिर, तंजावुर से 80 किलोमीटर दूर नागापट्टनम तिरुवरूर मुख्य मार्ग पर स्थित है। माना जाता है कि भगवान मुरुगन ने यहीं पर पार्वती से शक्ति वेल प्राप्त किया था और सूरन का वध किया था। यह मंदिर तमिलनाडु के उन कुछ मंदिरों में से एक है जहां शिव और विष्णु की मूर्ति एक साथ एक ही मंदिर में स्‍थापित हैं। तमिल पचांग के अनुसार लिप्पसी माह में वेल वैंकुंठल उत्सव यहां धूमधाम से मनाया जाता है।
स्वामि मलय, तंजौर
तंजावुर से 32 किलोमीटर दूर स्वामीमलई उन छ: मंदिरों में से एक है जो भगवान मुरुगन को समर्पित है। भगवान मुरुगन ने ऊं मंत्र का उच्चारण किया था और इसलिए उनका नाम स्वामीनाथम पड़ गया। मंदिर की 60 सीढ़ियां तमिल पंचांग के 60 वर्षो की परिचायक हैं। प्रत्येक गुरुवार, स्वामीनाथ को विशेष प्रकार से सजाया जाता है।
तिरुवयरु
तंजावुर से 13 किलोमीटर दूर तिरुवयरु नामक, इस स्थान पर संत त्यागराज ने अपना जीवन बिताया था और यहीं पर उन्होंने समाधि ली थी। तिरुवैयरु का प्रसिद्ध मंदिर भगवान शिव को समर्पित है। संत त्यागराज की याद में यहां हर साल जनवरी में आठ दिन का संगीत समारोह आयोजित किया जाता है।
त्यागराजस्वामी मंदिर, तंजौर
तंजावुर से 55 किलोमीटर दूर तिरुवरुर स्थित त्यागराजस्वामी मंदिर तमिलनाडु का सबसे बड़ा रथ शैली का मंदिर है। यहां त्यागराज, कमलंबा और वनमिक नथर का निवास है। मंदिर के स्तंभ और कमरें बहुत ही सुंदर हैं। राजराज चोलन त्यागराजस्वामी के परम भक्त थे। तिरुवरुर संत त्यागराज का जन्मस्थान भी है।
तोषनिधि
तोषनिधि हिन्दी के प्रसिद्ध कवि थे।
ये फ़र्रूख़ाबाद (उत्तर प्रदेश) जनपद के कम्पिला नगर के निवासी थे। महाकवि तोषनिधि का उपस्थित काल संवत 1798 है। ज्ञातव्य है कि भाषा काव्य के आचार्य महाकवि तोषनिधि ने ‘सुधानिधि’ (सं0-1691) ‘नखशिख’ और ‘विनय शतक’ तीन ग्रंथों की रचना की है। ‘मिश्रबंधु विनोद’ के अनुसार इनके छः ग्रंथों का पता चलता है- ‘कामधेनु’, ‘भैयालाल पचीसी’, ‘कमलापति चालीसा’, ‘दीन व्यंग्यशतक’ और ‘महाभारती छप्पनी’। (माधुरी, नवम्बर-1927, पृ0-584-85) में इनकी सात रचनाओं का उल्लेख है- ‘भारत पंचशिका’ (यही विनोद का ‘महाभारत’ छप्पनी ग्रंथ प्रतीत होता है।) ‘दौलत चन्द्रिका’, ‘राजनीति’, ‘आत्मशिक्षा’, ‘दुर्गापचीसी’ (संभवतः यही भैयालाल पचीसी है), ‘नायिका भेद’ (अपूर्ण) और ‘व्यंग्यशतक’। इनकी शैली सरल, सरस तथा स्वाभाविक है। एक अन्योक्ति देखिए-
मनीराम मिश्र कन्नौज
मनीराम मिश्र कन्नौज ‘सरोज सर्वेक्षण’ में मनीराम नामक तीन कवियों का उल्लेख मिलता है, जिनमें दो मिश्र हैं- मनीराम मिश्र, सांडी, कानपुर और मनीराम मिश्र कन्नौज। कन्नौज वाले मनीराम मिश्र का उपस्थित काल सं0-1839 है। मनीराम मिश्र ने ‘छंद छप्पनी’ नामक एक सुन्दर ग्रंथ की रचना की है, जिसमें पिंगल के संकेतों को भली-भाँति खोला गया है। नागरी प्रचारिणी सभा काशी की खोज रिर्पोट 1912/106 में छंद छप्पनी का उल्लेख है।
राजा यशवन्त सिंह
राजा यशवन्त सिंह जी (सं0 1806 से 1871) जो कि तिर्वा नरेश के नाम से जाने जाते हैं, हिन्दी के प्रसिद्ध रीति कवियों में से एक हैं। शिवसिंह सरोज (265/226) में इनके तीन ग्रंथों- ‘शृंगार शिरोमणि’, ‘भाषा भूषण’ और ‘शालिहोत्र’ का उल्लेख है। ‘शृंगार शिरोमणि’ की अनेक प्रतियाँ खोज में प्राप्त हुयी हैं पर ‘शालिहोत्र’ की प्रतियों का पता नहीं चल सका और ‘भाषा भूषण’ तिर्वा नरेश जसवन्त सिंह की रचना न होकर जोधपुर नरेश जसवंत सिंह राठौर की रचना है। भ्रम से कहीं-कहीं यह भी स्वीकार किया गया है कि प्रसिद्ध कवि ग्वाल ने ‘रसिकानन्द’ नामक ग्रंथ की रचना इन्हीं के दरबार में रहकर की थी, पर ऐसा नहीं है। ग्वाल ने इस ग्रंथ की रचना सं0-1879 में नाभा नरेश जसवंत सिंह के नाम पर की थी। ‘शृंगार शिरोमणि’ ग्रंथ का एक छन्द अवलोकनीय है-
राम जू भट्ट
राम जू भट्ट उत्तर प्रदेश के फ़र्रूख़ाबाद नगर के निवासी थे। इनका समय सं0-1867-1950 है। इन्होंने आचार्यत्व प्रदर्शन के लिए लक्षण ग्रंथ ‘शृंगार सौरभ’ की रचना ब्रजभाषा में की थी। दोहा तथा घनाक्षरी छन्द में लिखा गया यह ग्रंथ वास्तव में शृंगार का सौरभ है।
गोविन्द प्रसाद महाभारती
गोविन्द प्रसाद महाभारती उत्तर प्रदेश के फ़र्रूख़ाबाद नगर के निवासी थे। इनका समय सं0-1893-1963 है। इनके द्वारा रचे गए ‘भीष्म जीवन चरित्र’ और ‘जगद् विलास’ नामक ग्रंथ की भी जानकारी प्राप्त होती है।
देवी सहाय वाजपेई
देवी सहाय वाजपेई (१८९०-१९६५) हिंदी में गीत और कवित्त के रचयिता थे। वे सराय मीरा, कन्नौज के निवासी थे। उनके किसी स्वतंत्र ग्रंथ का पता नहीं चलता।
गणेश दत्त शास्त्री
गणेश दत्त शास्त्री कन्नौज के निवासी थे। इनका समय सं0-1937 के लगभग है।
शिवनारायण द्विवेदी ‘रमेश’
शिवनारायण द्विवेदी ‘रमेश’ उत्तर प्रदेश के फर्रुखाबाद नगर के निवासी थे। इनका समय सम्वत् 1932-1992 है। इनका ‘बिलेलेले’ उपनाम भी मिलता है। आपके ‘मनमौज’, ‘गंगा लहरी’, ‘श्री रामविवाह’, ‘रमेशानुभव’, ‘कान्यकुब्ज पचीसी’, ग्रंथ प्रकाशित हैं। इन्होंने अनेक हास्य कविताएँ भी लिखी हैं।  ‘बिलेलेले’ की रेल पेल का अवलोकन कीजिए-
बचनेश
बचनेश का जन्म सं0-1932 में फर्रुखाबाद (उत्तर प्रदेश) में हुआ था। आपकी प्रतिभा बहुमुखी थी। यही कारण है कि आपने गद्य और पद्य दोनों में ही सफलता हासिल की। प्रमुख काव्य ग्रंथों में- नीति कुंडल, आनन्द लहरी, नवरत्न, मनोरंजिनी, बचनेश शतक, भारती भूषण, धर्म ध्वजा, धर्म पताका, युग भक्त, बचन विलास, ध्रुव चरित्र, विनोद, श्री शिव सुमिरिनी, शान्त समीर, शबरी और हरिदास उल्लेखनीय हैं। आपके ‘सैरन्ध्री’, प्रहलाद चरित्र, रामलीला और खून की होली नाटक तथा ‘नन्दाबाई’ व ‘लाल कुमारी’ उपन्यास भी पठनीय हैं।  आपकी कविता में स्वाभाविकता के साथ व्यंग्य और परिहास का अच्छा पुट मिलता है। लक्ष्मी की निर्लज्जता कविता का आनन्द लीजिए, जो विनोद से उद्धृत है-
लक्ष्मी नारायण गौड़ ‘विनोद’
लक्ष्मी नारायण गौड़ ‘विनोद’ प्रमुख हैं। गौड़ जी प्रारम्भ में श्री हरि के नाम से कविता लिखते थे। ‘विनोद’ उपनाम कालाकांकर नरेश श्री अवधेश सिंह जू ने दिया था। आप सफल संपादक भी थे। बचनेश जी के साथ ‘दरिद्र नारायण’ और ‘रसिक’ नाम के दो पत्रों का संपादन भी बहुत दिनों तक करते रहे। आपकी कविता स्फुट रूप में मिलती है- कलिका, दुखिया माता, परिवर्तन, हार, प्रभात, माँझी, ज्योत्सना, वसन्त वैभव और दैन्य तथा सरिता शीर्षक की बड़ी-बड़ी कविताएँ हैं। ‘शान्तनु’ नाम का एक खण्ड-काव्य भी लिखा जो अपूर्ण है। गौड़ जी के समसामयिक कवियों में रघुवर दयाल मिश्र, रघुराज सिंह उपनाम प्रोफेसर रंजन, भजनलाल जी पाण्डेय ‘हरीश’, राजेन्द्र प्रकाश शुक्ल, रामाधीन त्रिवेदी ‘प्रचण्ड’, कालका प्रसाद बाजपेई ‘ब्रह्म कालका’, विश्वम्भर प्रसाद तिवारी ‘संजय’, भी महत्वपूर्ण हैं। श्रीनाथ प्रसाद मेहरोत्रा ‘श्रान्त’, फर्रुखाबाद के कवियों में एक सशक्त हस्ताक्षर हैं। आपका प्रबंध काव्य- ‘अर्जुनोर्वशी’ महाकाव्य- ‘भीष्म पितामह’, गीत संग्रह- ‘गीत पारिजात’ और ‘शत्रुघ्न’ नामक काव्य कृतियाँ अपना मौलिक महत्व रखती हैं। ‘अजुनोर्वशी’ आपका सबसे महत्वपूर्ण ग्रंथ है। इसमें आपने अर्जन के भोग-परित्याग मूलक रूप की स्थापना की है। उर्वशी की प्रणय-याचना को स्वीकार कीजिए-
बाबूराम शुक्ल
पं0 बाबूराम शुक्ल (सं0-1922-1994) फ़र्रूख़ाबाद (उत्तर प्रदेश) के एक सफल कवि, संपादक, तंत्रमंत्रकर्मकाण्डाचार्य तथा अच्छे मल्ल भी थे। अपने ‘लल्लुगत’ ‘मलेच्छोक्ति सुधाकर’ श्री शालीन सुधाकर, श्री शक्ति सुधाकर, हरिरंजनम्, तुलसी सूक्ति सुधाकर, श्री पाणिनि सूक्ति सुधाकर, गुरु नक्षत्रमाला आदि ग्रंथों की हिन्दी, संस्कृत में रचना की। इन्होंने गीता का आल्हा में अनुवाद भी किया। आप हिन्दी और संस्कृत के अच्छे पंडित भी थे। रामचरित मानस की चैपाई- सब कर मत खग नायक ऐहा। करि अराम पद पंकज नेहा।। के पौने सत्रह लाख अर्थ किए हॅ। यह ग्रंथ प्रकाशित है।
रामगुलाम मिश्र ‘अबोध मिश्र’
रामगुलाम मिश्र ‘अबोध मिश्र’ फ़र्रूख़ाबाद नगर के श्रेष्ठ कवियों में से एक हैं। आपकी कविताएँ अत्यधिक मार्मिक और हृदय स्पर्शी है। ‘शुक से’ नामक कविता पर पुरस्कृत भी हो चुके हैं।
राजेन्द्र नाथ गौड़
राजेन्द्र नाथ गौड़काव्य और चिकित्सा दोनों क्षेत्रों में ख्याति हासिल करने वाले श्री राजेन्द्र नाथ गौड़ ‘गुरु घंटाल’ ‘भौंरा’ ‘पुंडरीक’ उपनाम से कविता करते रहे। आप स्वभाव से बड़े सरल, सहज ओर मृदु थे। आपके व्यक्तित्व के ये गुण आपकी कविता में भी दिखाई पड़ते हैं। स्वाभाविकता, सरलता, प्रवाहमयता और संप्रेषणीयता होने से भावना का औदात्य बढ़ गया है। मधुर और गम्भीर कविताओं के साथ ही आपने हास्य और व्यंग्यपरक कविताएँ रची हैं। ‘स्नेह सीकर’ नामक अप्रकाशित संग्रह है।
जयदेव वशिष्ठ
जयदेव वशिष्ठ का जन्म ३१ जुलाई १९२५ ई० को खिरकिया, हरदा म०प्र० में हुआ। जयदेव वशिष्ठ ने कविता, कहानी, नाटक विधाओं में लेखन किय। आपकी प्रतीक्षा, नर्मदाशतक, दर्पण, मधु का प्याला और मुक्तिदाता पुस्तकें प्रकाशित हो चुकी हैं। श्री वशिष्ठ जी नगर की साहित्यिक गतिविधियों में पूरी तल्लीनता के साथ सहभागिता करते रहे हैं। आपकी रचनाएँ पत्र पत्रिकाओं में प्रकाशित हुईं हैं तथा आकाशवाणी के भोपाल केन्द्र से प्रसारित हुई हैं।
दुष्यंत
संस्कृत साहित्य के महाकवि कालिदास की प्रसिद्ध रचना अभिज्ञान शकुंतलम् के नायक दुष्यंत पुरुवंशी राजा थे। एक बार मृगया का शिकार करते हुए संयोगवश वे महर्षि कण्व के आश्रम में पहुँचे। वहाँ उनका परिचय कण्व ऋषि की पोष्य दुहिता शकुंतला से हुआ। उन्होंने शकुंतला पर आसक्त होकर गंधर्व विवाह कर लिया। ऋषिकी कुछ काल तक प्रतिक्षा कर वे अपने नगर लौट गए। उन्होंने शकुंतला को निसानी स्वरूप अपनी मुद्रिका दे दी। दुष्यंत के जाने के पश्चात शकुंतला के गर्भ से एक पुत्र पैदा हुआ। वह पुत्र को लेकर दुष्यंत के पास आई। मार्ग में असावधानीवश स्नानादि के समय अंगूठी किसी सरोवर में गिर गई। दुष्यंत ने शकुंतला को स्वीकार नहीं किया। किंतु जब आकाशवाणी हुई कि तुम इसे स्वीकार करो तो दुष्यंत ने दोनो को स्वीकार कर लिया। एक दूसरे मत से एक बार दुष्यंत की स्मृति में बेसुध शकुंतला द्वारा अपनी अवहेलना से क्रुद्ध ऋषि दुर्वासा ने उसे शाप दे दिया। शापवश राजा को सब विस्मरण हो गया था। अतः शकुंतला निराश होकर लौट आइ। कुछ दिनों बाद एक मछुए को मछली के पेट में वह अंगूठी मिली। जब वह अंगूठी राजा के पास पहुँची तो उसे समस्त घटनाओं का स्मरण हुआ। और तब शकुंतला बुलवाई गई। उसके पुत्र का नाम भरत रखा गया जो बाद में चलकर भारतवर्ष, या भारत नाम का जनक हुआ। सुधाँशू महाराज पडरिया पन्ना (म.प्र.)
हिंदी साहित्य कोष- भाग- ढजड
रमेशकुमार भद्रावले
रमेश कुमार भद्रावले का जन्म 07 सितम्बर 1949 को हरदा (म॰प्र॰) में हुआ। श्री भद्रावले राष्ट्रीयकृत देना बैंक में प्रबंधक पद पर रहने के बाद स्वेच्छा से सेवा निवृत्त हुए हैं। हिन्दी साहित्य एवं समाज सेवा का आपने संकल्प लिया है। हिन्दी कविता से आप गहराई के साथ जुड़े हुए हैं। क्षणिकाएँ लिखना पढ़ना एवं सुनना आपकी रुचि है। साहित्यिक गतिविधियों में आपकी सहभागिता रहती है। "शब्द प्राणायाम्" आपका सद्यः प्रकाशित काव्य-संग्रह है।
शेर की खाल वाला वीर
शेर की खाल वाला वीर सम्पादनें (जॉर्जीयन्: ვეფხისტყაოსანი)), Vepkhist'q'aosani"इस नाइट बाघों में त्वचा"के रूप में transliterated) एक महाकाव्य कविता है, पर 1600 की निर्वाचकगण, 12 वीं सदी में जॉर्जीयन् महाकाव्य कवि शोथा रुस्थावेली, कौन था लिखा था एक राजकुमार और कोषाध्यक्ष (" Mechurchletukhutsesi") [के शाही दरबार में [तामार जॉर्जिया के। रानी तामार जॉर्जिया के]]. "इस नाइट की पैंथर की त्वचा में"अक्सर के रूप में जॉर्जिया है 1712]] में, [में छपा था [टैबिलिसि.
मदन महल
ज़मीन से लगभग ५०० मीटर की ऊँचाई पर बने इस मदन महल की पहाड़ी काफी पुरानी मानी जाती है। इसी पहाड़ी पर गौंड़ राजा मदन शाह द्वारा एक चौकी बनवायी गई। इस किले की ईमारत को सेना अवलोकन पोस्ट के रूप में भी इस्तमाल किया जाता रहा होगा।  इस इमारत की बनावट में अनेक छोटे-छोटे कमरों को देख कर ऐसा प्रतीत होता है कि यहाँ रहने वाले शासक के साथ सेना भी रहती होगी। शायद इस भवन में दो खण्ड थे। इसमें एक आंगन था और अब आंगन के केवल दो ओर कमरे बचे हैं। छत की छपाई में सुन्दर चित्रकारी है। यह छत फलक युक्त वर्गाकार स्तम्भों पर आश्रित है। माना जाता है, इस महल में कई गुप्त सुरंगे भी हैं जो जबलपुर के 1000 AD में बने '६४ योगिनी 'मंदिर से जोड़ती हैं।  यह दसवें गोंड राजा मदन शाह का आराम गृह भी माना जाता है। यह अत्यन्त साधारण भवन है। परन्तु उस समय इस राज्य कि वैभवता बहुत थी। खजाना मुग़ल शासकों ने लूट लिया था। गढ़ा-मंडला में आज भी एक दोहा प्रचलित है -  मदन महल की छाँव में, दो टोंगों के बीच।  जमा गड़ी नौं लाख की, दो सोने की ईंट।  यह भवन अब भारतीय पुरातत्व संस्थान की देख रेख में है।
झज्जर
झज्जर (Jhajjar) भारत के हरियाणा राज्य के झज्जर ज़िले में स्थित एक नगर है। यह ज़िले का मुख्यालय भी है।
झज्जर दिल्ली से लगभग 65 किलोमीटर की दूरी पर स्थित है। इसकी स्थापना छज्जु नाम के एक किसान ने की थी। पहले इसका नाम 'छज्जु नगर' था लेकिन बाद में यह झज्जर हो गया। इसके अलावा यहां की झज्ज्री (सुराही) बहुत मशहूर थी तो भी इसका नाम झज्जर पडा। झझर 360 गाँव की प्रधानी:-दिवान पंडित राम रिछपालसिंह अत्रि के दशोरी काज के समय जब इनके वंशजो ने रियासत के भाईचारे को इकठ्ठा किया था, उसी पंचायत में दिवान परिवार को झझर गाँव की प्रधानी दी गई थी।इस एरिया का ये प्रथम देशोरी काज माना जाता है, उस जमाने में 7 दिन तक इस आयोजन की कढ़ाई चढ़ी थी। झझर 360 के पहले प्रधान पंडित दिवानजीलाल अत्रि हुए हैं। झझर 360 की प्रधानी प्राचीन परंपरा के अनुसार झझर के अत्रि ब्राह्मणों के पास लगातार सात पीढ़ी से चली आ रही है। अब तक जानकारी के अनुसार उतर भारत में ये पहली 360 गाँव की प्रधानी है, जो ब्राह्मणों को मिलने का गौरव प्राप्त हुआ है।360 गाँव की प्रधानी के कारण परिवार को "चौधरी की उपाधि" भी मिली थी।वर्तमान समय में झझर के प्रधान दिवान पं० सुभाष अत्रि जी हैं, जो शहर के धार्मिक, सामाजिक, राजनितिक रूप से रसुखदार व्यक्ति हैं। झज्जर के दो मुख्य शहर बहादुरगढ़ और बेरी है। बहादुरगढ़ की स्थापना राठी जाटों ने की थी। पहले बहादुरगढ़ को सर्राफाबाद के नाम से जाना जाता था। पिछले दिनों बहादुरगढ़ का तेजी से औद्योगिकरण हुआ है। बेरी इसका दूसरा मुख्य शहर है। यहां भीमेश्वरी देवी का प्रसिद्ध मन्दिर है। इस मन्दिर में पूजा करने के लिए देश-विदेश से पर्यटक प्रतिवर्ष आते हैं। मन्दिरों के अलावा पर्यटक यहां पर भिंडावास पक्षी अभ्यारण घूमने भी जा सकते हैं।
भिंडावास पक्षी अभ्यारण झज्जर से 15 कि॰मी॰ की दूरी पर है। दिल्ली से भी पर्यटक मात्र 3 घंटे में आसानी से अभ्यारण तक पहुंच सकते हैं। इस अभ्यारण में 250 से अधिक प्रजातियों के पक्षियों को देखा जा सकता है। इन पक्षियों में स्थानीय और प्रवासी दोनों होते हैं। यहां पर एक झील का निर्माण भी किया गया है। यह झील बहुत सुन्दर है। पर्यटक इस झील के किनारे सैर का आनंद ले सकते हैं और इसके खूबसूरत दृश्यों को कैमरे में कैद भी कर सकते हैं। यह अभ्यारण लगभग 1074 एकड़ में फैला हुआ है।
झज्‍जर के बेरी गांव में पर्यटक भीमेश्वरी देवी मन्दिर के दर्शन के लिए जा सकते हैं। यह मन्दिर महाभारत काल का है। नवरात्रि में यहां पर मेले का आयोजन भी किया जाता है। भीमेश्वरी देवी भीमा देवी के नाम से भी प्रसिद्ध है जोकि शाकुंभरी देवी का ही एक रूप है स्थानीय लोगों में इस मन्दिर के प्रति बड़ी श्रद्धा है। इनके अलावा देश-विदेश से भी पर्यटक इस मन्दिर में पूजा करने के लिए आते हैं।
झज्‍जर में स्थित बुआ का गुम्बद बहुत खूबसूरत है। इसका निर्माण मुस्तफा कलोल की बेटी बुआ ने कराया था। उन्होंने इसका निर्माण अपने प्रेमी की याद में कराया था। गुम्बद के पास ही एक तालाब का निर्माण भी किया गया है। वह दोनों इसी तालाब के पास मिलते थे।
झज्‍जर में पर्यटक संग्रहालय देख सकते हैं। यह हरियाणा का सबसे बड़ा संग्रहालय है। इसका निर्माण 1959 ई. में किया गया था। संग्रहालय के निर्देशक स्वामी ओमानंद सरस्वती ने पूरे विश्व से वस्तुएं एकत्र करके संग्रहित की हैं। उन्हीं के कठिन परिश्रम के फलस्वरूप पर्यटक यहां पर रोमन, यूनानी, गुप्त, पाल, चोल, गुजर, प्रतिहार, चौहान, खिलजी, तुगलक, लेड़ही और बहमनी वंश के सिक्के व कलाकृतियां देख सकते हैं। इसके अलावा यहां पर नेपाल, भूटान, श्रीलंका, चीन, पाकिस्तान, जापान, थाईलैंड, बर्मा, रूस, कनाडा, आस्ट्रेलिया, फ्रांस और इंग्लैंड आदि देशों की मुद्राएँ भी देखी जा सकती हैं।
झारसुगुड़ा
झारसुगुड़ा (Jharsuguda) भारत के ओड़िशा राज्य के झारसुगुड़ा ज़िले में स्थित एक नगर है। यह ज़िले का मुख्यालय भी है। पश्चिमी उड़ीसा में स्थित झारसुगुडा प्रारंभ में संभलपुर जिला का हिस्सा था। वर्तमान में यह झारसुगुडा जिले में आता है। 1 अप्रैल 1994 को इसे नए जिले के रूप में गठित किया गया। प्राकृतिक संसाधनों से समृद्ध झारसुगुडा उड़ीसा के सबसे ज्‍यादा औद्योगिक शहरों में एक है। साथ ही पर्यटन की दृष्टि से भी इसका खासा महत्व है। ब्राह्मणीदीह, मानिकमोडा गुफाएं, रॉक पेंटिंग, बिक्रमखोल, उलपगढ़, पद्मासिनी मंदिर, रामचंदी, कोइलीघूघर जलप्रपात, श्री पहाडेश्वर, महादेबपल्ली, कोलाबीरा किला आदि प्रमुख दर्शनीय स्थल हैं।
हेमगिर स्टेशन से 4 किलोमीटर दूर घने जंगलों में यह यह गुफाएं स्थित हैं। एक संकरा रास्ता गुफा तक जाता है। माना जाता है कि साधु-संत ध्यान लगाने के लिए यहां नियमित रूप से आते आते हैं। देखरेख के अभाव में यह पत्थर की गुफांए क्षतिग्रस्त अवस्था में पहुंच गईं हैं। गुफा में अनेक प्राचीन मूर्तियां देखी जा सकती हैं।
यह मंदिर उड़ीसा स्पेशल आर्मड पुलिस की दूसरी बटालियन के परिसर में है। यह मंदिर नेपाल के पशुपतिनाथ मंदिर के समकक्ष माना जाता है। 45 फीट ऊंचे इस मंदिर में संगमरमर से बनी देवी दुर्गा, भगवान गणेश, कार्तिकेय, सरस्वती और लक्ष्मी की अनेक प्रतिमाएं स्थापित हैं। 3200 वर्ग मीटर में फैला यह मंदिर वास्तुकारी से दृष्टि से अद्वितीय है।
झारसुगुडा से 21 किलोमीटर दूर झारसुगुडा-बेलपाहर रोड पर उलप गांव के निकट यह किला स्थित है। यहां के महेश्वर पहाड पर यह प्राचीन किला बना हुआ है। यह पहाड करीब 1000 फीट की ऊंचाई पर है। पहाड का शिखर समतल है और वहीं यह किला बना है। किले में एक साथ 1000 लोग ठहर सकते हैं। यह किला नाजा वंश के कुछ शासकों का निवास स्थल माना जाता है।
पदमपुर नगर में स्थित इस मंदिर का निर्माण 7वीं शताब्दी में दक्षिण के चालुक्य राजाओं ने करवाया था। कहा जाता है कि यहां के मूल मंदिर का क्षय हो चुका था और 16वीं शताब्दी में संभलपुर के चौहान राजाओं ने इसका पुन: निर्माण करवाया। पूरे उड़ीसा में इस मंदिर को चालुक्य काल की बेहतरीन निशानी माना जाता है। पदमपुर संस्कृत के महान नाटककार भवभूति का जन्मस्थान भी माना जाता है।
झारसुगुडा से 10 किलोमीटर दूर स्थित रामचंदी भारत के प्राचीन शक्तिपीठों में एक है। काफी लंबे समय से देवी रामचंदी को यहां इष्टदेवी के रूप पूजा जाता रहा है। यह मंदिर न केवल रामपुर क्षेत्र अपितु पूरे पश्चिमी उड़ीसा में प्रसिद्ध है। दूर-दराज से लोग यहां देवी की पूजा करने आते हैं।
लखनपुर ब्लॉक में कुशमेलबहल गांव के निकट स्थित यह जलप्रपात झारसुगुदा से 55 किलोमीटर की दूरी पर है। अहिराज नामक यह नदी पहाड़ी रास्ते से निकलकर और 200 फीट की ऊंचाई से गिरकर यह जलप्रपात बनाती है। आगे चलकर अहिराज नदी महानदी में मिल जाती है। इस खूबसूरत झरने को देखने के लिए लोगों का निरंतर आना-जाना लगा रहता है।
झारसुगुडा विमानक्षेत्र जिले का नजदीकी एयरपोर्ट है, जो अनेक एयरपार्टो से जुड़ा हुआ है।
झारसुगुडा रेलवे स्टेशन दक्षिण पूर्व रेलवे का प्रमुख रेलवे स्टेशन है। यह स्टेशन जिले को देश के अन्य हिस्सों से जोड़ता है।
स्टेट हाइवे 10 झारसुगुडा को राज्य और पड़ोसी राज्यों के कई शहरों से जोड़ता है। राज्य परिवहन निगम की बसें अनेक शहरों से झारसुगुडा के लिए चलती रहती हैं।
भारत के दुर्ग
यह सूची भारत में स्थित दुर्गों की है:-
अन्नपूर्णा
अन्नपूर्णा देवी हिन्दुओं द्वारा पूजित एक देवी हैं। उनका दूसरा नाम 'अन्नदा' है। वे शक्ति की ही एक रूप हैं।
अन्नपूर्णा देवी हिन्दू धर्म में मान्य देवी-देवताओं में विशेष रूप से पूजनीय हैं। इन्हें माँ जगदम्बा का ही एक रूप माना गया है, जिनसे सम्पूर्ण विश्व का संचालन होता है। इन्हीं जगदम्बा के अन्नपूर्णा स्वरूप से संसार का भरण-पोषण होता है। अन्नपूर्णा का शाब्दिक अर्थ है- 'धान्य' (अन्न) की अधिष्ठात्री। सनातन धर्म की मान्यता है कि प्राणियों को भोजन माँ अन्नपूर्णा की कृपा से ही प्राप्त होता है। ये अन्नपूर्णा ही शाकुम्भरी देवी के नाम से विख्यात है जहाँ उत्तर प्रदेश मे एक छोर पर माँ अन्नपूर्णा विराजमान है तो वहीं दूसरे छोर पर सहारनपुर जिले मे शिवालिक पर्वत पर माँ शाकम्भरी विराजमान है।
कलियुग में माता अन्नपूर्णा की पुरी काशी है, किंतु सम्पूर्ण जगत् उनके नियंत्रण में है। बाबा विश्वनाथ की नगरी काशी के अन्नपूर्णाजी के आधिपत्य में आने की कथा बडी रोचक है। भगवान शंकर जब पार्वती के संग विवाह करने के पश्चात् उनके पिता के क्षेत्र हिमालय के अन्तर्गत कैलास पर रहने लगे, तब देवी ने अपने मायके में निवास करने के बजाय अपने पति की नगरी काशी में रहने की इच्छा व्यक्त की। महादेव उन्हें साथ लेकर अपने सनातन गृह अविमुक्त-क्षेत्र (काशी) आ गए। काशी उस समय केवल एक महाश्मशान नगरी थी। माता पार्वती को सामान्य गृहस्थ स्त्री के समान ही अपने घर का मात्र श्मशान होना नहीं भाया। इस पर यह व्यवस्था बनी कि सत्य, त्रेता, और द्वापर, इन तीन युगों में काशी श्मशान रहे और कलियुग में यह अन्नपूर्णा की पुरी होकर बसे। इसी कारण वर्तमान समय में अन्नपूर्णा का मंदिर काशी का प्रधान देवीपीठ हुआ।
स्कन्दपुराण के 'काशीखण्ड' में लिखा है कि भगवान विश्वेश्वर गृहस्थ हैं और भवानी उनकी गृहस्थी चलाती हैं। अत: काशीवासियों के योग-क्षेम का भार इन्हीं पर है। 'ब्रह्मवैव‌र्त्तपुराण' के काशी-रहस्य के अनुसार भवानी ही अन्नपूर्णा हैं। परन्तु जनमानस आज भी अन्नपूर्णा को ही भवानी मानता है। श्रद्धालुओं की ऐसी धारणा है कि माँ अन्नपूर्णा की नगरी काशी में कभी कोई भूखा नहीं सोता है। अन्नपूर्णा माता की उपासना से सारे पाप नष्ट हो जाते हैं। ये अपने भक्त की सभी विपत्तियों से रक्षा करती हैं। इनके प्रसन्न हो जाने पर अनेक जन्मों से चली आ रही दरिद्रता का भी निवारण हो जाता है। ये अपने भक्त को सांसारिक सुख प्रदान करने के साथ मोक्ष भी प्रदान करती हैं। तभी तो ऋषि-मुनि इनकी स्तुति करते हुए कहते हैं-शोषिणीसर्वपापानांमोचनी सकलापदाम्।दारिद्र्यदमनीनित्यंसुख-मोक्ष-प्रदायिनी॥
नगरकोट
नगरकोट काठमांडू उपत्यका में स्थित एक रमणीय स्थल (ग्राम) है। यह काठमांडू से ३२ किमी पूरब में स्थित है। यह बागमती अंचल के भक्तपुर जिला में है। २०११ की जनगणना के अनुसार यहाँ की जनसंख्या 4571 तथा 973 घर थे। यह समुद्र तल से 2,195 मीटर की ऊँचाई पर बसा है और भक्तपुर के सबसे अधिक दर्शनीय स्थलों में से एक है। यहाँ से हिमालय पर सूर्योदय का सुहावना दृष्य देखते ही बनता है। यहाँ से माउण्ट एवरेस्ट और अन्य हिमाच्छादित चोटियाँ दिखतीं हैं। यहाँ से काठमांडू उपत्यका का विहंगम दृष्य भी देखा जा सकता है। यहा पर हम काठमांडू से किराये पर साधन लेकर जा सकते है काठमांडू से यह 38 km की दूरी पर है
कबीनी वन्य जीव अभ्यारण्य
कबीनी वन्य जीव अभयारण्य की गणना भारत के सबसे बेहतर अभयारण्यों में की जाती है। यह कर्नाटक राज्य में मांड्य जिला में नागरहोल अभयारण्य के दक्षिण पूर्व में स्थित है। कावेरी नदी की सहायक कबीनी नदी यही से प्रवाहित होती है। प्राकृतिक सुन्दरता, जीव-जन्तु और चारों तरफ हरियाली से यह जगह बड़ा आर्कषक लगता है।
यहां जानवरों की बहुत-सी दुर्लभ और लुप्तप्राय प्रजातियां पाई जाती हैं। कबीनी को हाथियों के लिए भारत में ही नहीं बल्कि सम्पूर्ण एशिया में जाना जाता हैं। यहां हाथियों को एक साथ झुंड में घूमते देखा जा सकता है। हाथियों की बड़ी तादाद के कारण इस स्थान को हाथियों का भवन भी कहा जाता है। हाथियों के अलावा यहां तेंदुए, चीतल, सांभर, टाइगर, मगरमच्छ, भालू, आदि पशुओं के अलावा पक्षियों की लगभग 250 प्रजातियां पाई जाती हैं।
कबीनी अभयारण्य पहले मैसूर के राजाओं के शिकार का अड्डा था। लेकिन आजादी के बाद शिकार पर पाबंदी लगाकर इसे हाथी के लिए रिजर्व क्षेत्र घोषित कर दिया गया।
जंगल के रोमांच को नजदीक से देखने और महसूस करने के लिए पर्यटक जीप सफारी का आनंद लेते हैं। ऊंचे और विशाल बांस के पेड़, दूरदराज फैले तालाब, छोटी पहाड़ियों और जीव जन्तुओं को जीप सफारी के माध्यम से अच्छी तरह से देखा जा सकता है। सुबह के समय घास पर दिखाई देने वाले ओंस इस अभ्‍यारण्‍य की खूबसूरती में चार चांद लगा देते हैं।
जंगल में मौजूद तालाब में नौकायन पर्यटकों को बहुत लुभाता है। नौकायन करते समय नदी के किनारे अनेक पशुओं को भ्रमण करते हुए देखा जा सकता है। नाव के आसपास पक्षियों के झुंड की उडा़न नौकायन के मजा को दोगुना कर देती है।
हाथी की सवारी करके जंगल को देखना ताउम्र न भूलने वाला अनुभव होता है। मस्त चाल चलते हुए हाथियों की ऊंची पीठ से जंगल के जीव जंतु और पर्यावरण का नजारा पर्यटकों को कुछ ज्‍यादा ही लुभाता है। अगर आप हाथियों की जीवन शैली से परिचित होना चाहते है तो कबी‍नी घूमने का कार्यक्रम जल्‍द बना लें।
पेड़ पौधों की विभिन्न वनस्पतियां प्रकृति प्रेमियों को यहां खींच लाती हैं। टीक और युकेलिप्टस के पेड़ यहां बहुतायत में पाए जाते हैं। इसके अलावा अनेक जड़ी बूटियों के पौधे इस जंगल की विशेषता है।
नजदीकी एयरपोर्ट बैंगलोर है जोकि 205 किमी दूर स्थित है। यहां से बस या टैक्सी के माध्यम से कबीनी पहुंचा जा सकता है।
नजदीकी रेलवे स्टेशन भी मैसूर है। मैसूर एक्सप्रेस से जाना सबसे उत्तम विकल्प है। इस ट्रेन का बैंगलोर सिटी से प्रस्थान सुबह 7:05 बजे और मैसूर जंक्शन पर आगमन सुबह 10 बजे होता है।
कर्नाटक राज्य परिवहन की बसें बैंगलोर के सेन्ट्रल बस स्टैंड से प्रतिदिन कबीनी के लिए रवाना होती हैं।
गुनाहों का देवता
गुनाहों का देवता हिंदी उपन्यासकार धर्मवीर भारती के शुरुआती दौर के और सर्वाधिक पढ़े जाने वाले उपन्यासों में से एक है। यह सबसे पहले १९५९ में प्रकाशित हुई थी। इसमें प्रेम के अव्यक्त और अलौकिक रूप का अन्यतम चित्रण है। सजिल्द और अजिल्द को मिलाकर इस उपन्यास के एक सौ से ज्यादा संस्करण छप चुके हैं। पात्रों के चरित्र-चित्रण की दृष्टि से यह हिन्दी के सर्वश्रेष्ठ उपन्यासों में गिना जाता है।
इस कहानी का ठिकाना अंग्रेजों के समय का इलाहाबाद रहा है। कहानी के तीन मुख्य पात्र हैं : चन्दर , सुधा और पम्मी। पूरी कहानी मुख्यतः इन्ही पात्रों के इर्दगिर्द घूमती रहती है। चन्दर सुधा के पिता यानि विश्वविद्यालय के प्रोफेसर के प्रिय छात्रों में है और प्रोफेसर भी उसे पुत्र तुल्य मानते हैं। इसी कारण चन्दर का सुधा के यहाँ बिना किसी रोकटोक के आना-जाना लगा रहता है। धीरे-धीरे सुधा कब दिल दे बैठती है, यह दोनों को पता नहीं चलता। लेकिन यह कोई सामान्य प्रेम नहीं था। यह भक्ति पर आधारित प्रेम था। चन्दर सुधा का देवता था और सुधा ने हमेशा एक भक्त की तरह ही उसे सम्मान दिया था।
चंदर सुधा से प्रेम तो करता है, लेकिन सुधा के पापा के उस पर किए गए अहसान और व्यक्तित्व पर हावी उसके आदर्श कुछ ऐसा ताना-बाना बुनते हैं कि वह चाहते हुए भी कभी अपने मन की बात सुधा से नहीं कह पाता। सुधा की नजरों में वह देवता बने रहना चाहता है और होता भी यही है। सुधा से उसका नाता वैसा ही है, जैसा एक देवता और भक्त का होता है। प्रेम को लेकर चंदर का द्वंद्व उपन्यास के ज्यादातर हिस्से में बना रहता है। नतीजा यह होता है कि सुधा की शादी कहीं और हो जाती है और अंत में उसे दुनिया छोड़कर जाना पड़ता है।
पम्मी के साथ चंदर के अंतरंग लम्हों का गहराई से चित्रण करते हुए भी लेखक ने पूरी सावधानी बरती है। पूरे प्रसंग में थोड़ा सेक्सुअल टच तो है, पर वल्गैरिटी कहीं नहीं है, उसमें सिहरन तो है, लेकिन यह पाठकों को उत्तेजित नहीं करता। लेखक खुद इस उपन्यास के कितने नजदीक हैं, इसका अंदाजा उनके इस कथन से लगाया जा सकता है।
इस पुस्तक की कुछ उल्लेखनिए पंक्तियाँ।
स्वस्तिक
स्वस्तिक अत्यन्त प्राचीन काल से भारतीय संस्कृति में मंगल-प्रतीक माना जाता रहा है। इसीलिए किसी भी शुभ कार्य को करने से पहले स्वस्तिक चिह्न अंकित करके उसका पूजन किया जाता है। स्वस्तिक शब्द सु+अस+क से बना है। 'सु' का अर्थ अच्छा, 'अस' का अर्थ 'सत्ता' या 'अस्तित्व' और 'क' का अर्थ 'कर्त्ता' या करने वाले से है। इस प्रकार 'स्वस्तिक' शब्द का अर्थ हुआ 'अच्छा' या 'मंगल' करने वाला। 'अमरकोश' में भी 'स्वस्तिक' का अर्थ आशीर्वाद, मंगल या पुण्यकार्य करना लिखा है। अमरकोश के शब्द हैं - 'स्वस्तिक, सर्वतोऋद्ध' अर्थात् 'सभी दिशाओं में सबका कल्याण हो।' इस प्रकार 'स्वस्तिक' शब्द में किसी व्यक्ति या जाति विशेष का नहीं, अपितु सम्पूर्ण विश्व के कल्याण या 'वसुधैव कुटुम्बकम्' की भावना निहित है। 'स्वस्तिक' शब्द की निरुक्ति है - 'स्वस्तिक क्षेम कायति, इति स्वस्तिकः' अर्थात् 'कुशलक्षेम या कल्याण का प्रतीक ही स्वस्तिक है।
स्वस्तिक में एक दूसरे को काटती हुई दो सीधी रेखाएँ होती हैं, जो आगे चलकर मुड़ जाती हैं। इसके बाद भी ये रेखाएँ अपने सिरों पर थोड़ी और आगे की तरफ मुड़ी होती हैं। स्वस्तिक की यह आकृति दो प्रकार की हो सकती है। प्रथम स्वस्तिक, जिसमें रेखाएँ आगे की ओर इंगित करती हुई हमारे दायीं ओर मुड़ती हैं। इसे 'स्वस्तिक' कहते हैं। यही शुभ चिह्न है, जो हमारी प्रगति की ओर संकेत करता है। दूसरी आकृति में रेखाएँ पीछे की ओर संकेत करती हुई हमारे बायीं ओर मुड़ती हैं। इसे 'वामावर्त स्वस्तिक' कहते हैं। भारतीय संस्कृति में इसे अशुभ माना जाता है। जर्मनी के तानाशाह हिटलर के ध्वज में यही 'वामावर्त स्वस्तिक' अंकित था। ऋग्वेद की ऋचा में स्वस्तिक को सूर्य का प्रतीक माना गया है और उसकी चार भुजाओं को चार दिशाओं की उपमा दी गई है। सिद्धान्त सार ग्रन्थ में उसे विश्व ब्रह्माण्ड का प्रतीक चित्र माना गया है। उसके मध्य भाग को विष्णु की कमल नाभि और रेखाओं को ब्रह्माजी के चार मुख, चार हाथ और चार वेदों के रूप में निरूपित किया गया है। अन्य ग्रन्थों में चार युग, चार वर्ण, चार आश्रम एवं धर्म, अर्थ, काम और मोक्ष के चार प्रतिफल प्राप्त करने वाली समाज व्यवस्था एवं वैयक्तिक आस्था को जीवन्त रखने वाले संकेतों को स्वस्तिक में ओत-प्रोत बताया गया है। मंगलकारी प्रतीक चिह्न स्वस्तिक अपने आप में विलक्षण है। यह मांगलिक चिह्न अनादि काल से सम्पूर्ण सृष्टि में व्याप्त रहा है। अत्यन्त प्राचीन काल से ही भारतीय संस्कृति में स्वस्तिक को मंगल- प्रतीक माना जाता रहा है। विघ्नहर्ता गणेश की उपासना धन, वैभव और ऐश्वर्य की देवी लक्ष्मी के साथ भी शुभ लाभ, स्वस्तिक तथा बहीखाते की पूजा की परम्परा है। इसे भारतीय संस्कृति में विशेष स्थान प्राप्त है। इसीलिए जातक की कुण्डली बनाते समय या कोई मंगल व शुभ कार्य करते समय सर्वप्रथम स्वस्तिक को ही अंकित किया जाता है।
भारतीय संस्कृ्ति का महान प्रतीक चिन्ह-----स्वस्तिक
निश्चेतनता
चिकित्सा के क्षेत्र में निश्चेतनता (Coma = गहरी नींद) असामान्य गाढ़ी तंद्रा की दशा है, जो किसी रोग के काल में या उसके फलस्वरूप किसी विषम आघात से उत्पन्न हो सकती है। इसमें चेतना पूर्णत: नष्ट हो जाती है और बहुत काल तक वैसी निश्चेतनता की दशा बनी रहती है। किसी भी बाह्य उद्दीपन से रोगी की निश्चेतनता दूर नहीं की जा सकती। कोमा की दशा में व्यक्ति जगाया नहीं जा सकता; दर्द या प्रकाश आदि से उस पर कोई असर नहीं होता; निद्रा-जागृति का चक्र का इससे कोई सम्बन्ध नहीं है; व्यक्ति ऐच्छिक क्रियाएँ करना बन्द कर देता है।
निश्चतनता के मुख्य कारण ये हैं :  निश्चेतनता के कारण का निदान करने के लिए दो बातें आवश्यक हैं : 1 निश्चेतनता के पहले रोगी की प्रत्यक्ष देखी दशा का ज्ञान तथा 2. रोगी का शारीरिक परीक्षण।
निश्चेतनता के रोगी की सतर्क देखभाल बहुत आवश्यक है। रोग के अतिरिक्त उसको अन्य कई प्रकार से हानि पहुँच सकती है। प्राथमिक चिकित्सा में निम्नलिखित बातों पर अवश्य ध्यान देना चाहिए :
1. श्वास मार्ग को स्वच्छ और खुला रखना आवश्यक है। रोगी को करवट के बल लिटाना चाहिए, पीठ के बल नहीं। जिह्वा को सामने खींचकर रखना चाहिए जिससे वह पीछे गिरकर श्वास मार्ग को रोक न दें और बगल के दाँतों से कट न जाए। स्राव भी गले में एकत्र न होने पाए। ऑक्सीजन भी दिया जा सकता है।
2. रोगी का निर्जलीकरण रोकने के लिए उसे पर्याप्त मात्रा में पानी पिलाना चाहिए। आवश्यक होने पर अंत: शिरा द्वारा द्रव दिया जा सकता है।
3. रबर की नासिकानलिका (nasal tube) द्वारा, रोग के दीर्घकालिक होने पर, उच्च कैलोरी वाला आहार पर्याप्त मात्रा में देना उचित है।
4. त्वचा, कोष्ठवद्धता और आँतों की ओर भी ध्यान देना चाहिए
रोगी को अस्पताल या किसी डॉक्टर के पास शीघ्र ही पहुँचा देना चाहिए और डॉक्टर से प्रत्यक्ष देखा हुआ सारा हाल बता देना चाहिए।
कारण के निदान पर चिकित्सा निर्भर करती है। भिन्न भिन्न कारणों के अनुसार चिकित्सा के आयोजन भी भिनन होते हैं। कारण की ठीक जानकारी तथा विशेष चिकित्सा के लिए विशिष्ट परीक्षाएँ, जैसे शर्करा के लिए मूत्र परीक्षा, रुधिर दाब, कटि वेधन (lumbar puncture) इत्यादि आवश्यक हैं।
नार्निया
नार्निया एक काल्पनिक दुनिया है जिसे सि एस लुईस ने अपनी [[ [[चित्र:Melbicks Christmas display 06 - Narnia.JPG|अंगूठाकार|द क्रानिकल्स ऑफ नार्निया किताब]] की प्राथमिक जगह बनायी। वह दुनिया एक देश नार्निया से जाना जाता है।
नार्निया में, कुछ [[जानवर]] बोल सकते है, पौराणिक जानवर है और [[जादू]] सामान्य है। वह श्रंखला नार्निया की कहानी में घूमता है जहाँ [[मनुष्य]], अधिकतर [[बच्चे]], नार्निया को हमारे दुनिया, [[पृथ्वी|धरती]], से पहुँचते हैं।
नार्निया वह जगह जहाँ ज्यादा से ज्यादा कहानी चलता है। यह श्रंखला के मुताबिक नार्निया को महँ सिंह असलान ने बनायीं है और इसे बोलती पौराणिक जानवरों से भर दिया है। सि एस लुईस ने शायद इटली का एक जगह नरनी से लिया होगा जिसका लैटिन नाम नार्निया है। नार्निया के दक्षिण में पहाड़ है और उत्तरी दिशा में दलदल है। पुरबी दिशा में समुद्र है और पश्चिमी दिशा में तेल्मर है। दक्षिणी दिशा में अर्चेंलंद है और उससे आगे कालोरेमें है। नार्निया में चार शहर है:- कैर पैरावेल, बेअवेर्स्दम, बरुना और चिप्पिन्ग्फोर्ड और तीन नदियाँ है:- ग्रेट रिवर और उसके विभाग। नार्निया मे सर्वेप्रथम दिगोरी व पाली अपने अन्क्ल कि वजह से गये। उन्के वहा जाने के बाद नार्निया का निर्मान हुआ।
अर्चेंलंद एक पहाड़ी क्षेत्र है और उसका राजधानी अन्वार्ड है। वह ज्यादा पांचवी भाग, द होर्से एंड हिस बॉय, में आता है। फ्रैंक १ उसके पहले रजा बने।
कालोरेमें अर्चेंलंद और महान मरुस्थल के दक्षिण में है। यह जगह भी पांचवी भाग में आता है। इसकी राजधानी तश्बान है। उसकी महान मरुस्थल के कारण कई नार्निया के रहने वालों को कालोरेमें के बारे में नहीं पता।
पुरबी महासागर कैर पैरावेल के पुरबी दिशा में है। यह महासागर का वर्णन तीसरी भाग "द वयेज ऑफ़ द डान ट्रेडर" में किया गया है। लूसी, एडमंड एवं कैस्पियन पुरबी महासागर के साथ द्वीपों को पार करके असलान की अपनी दुनिया को पहुँचते है। इस महासागर के अंतिम क्षेत्र की पानी मीठी होती है। ब्ब्ब्ब्ब्
उत्तरी दिशे में दलदल, एत्तिन्स्मूर, जयंत ब्रिज और हर्फंग है। पश्चिमी दिशे में तेल्मर और धरती है। नार्निया की ज़मीन के नीचे अन्देर्लंद है।
कुल मिलकर धरती से ११ लोग नार्निया जा पहुँचते है। उनके नाम:- लूसी, सुसन, एडमंड, पीटर, एउस्तास सक्रुब्ब, जिल पोल, दिगोरी कर्क, पोल्ली प्लम्मर, एन्ड्रयु केत्तर्ली, फ्रैंक एवं हेलन। यह सभी द लास्ट बेत्टल में आते है सिवाय सुसन और एन्ड्रयु के। इनके साथ कुछ १२ आदमी है जो अनामिक है। वे प्रिन्स कैस्पियन में आते हैं।
बौने नार्निया के इतिहास के मुख्य सदस्य है। वह सभी भागों में आते है और बहुत काम के जानवर है। उन्हें धरती के पुत्र या धरती के पुत्री कहा जाता है। कुछ मुख्य बौने:- त्रम्प्किन एवं निकर्ब्रिक।
फली (लैग्यूम)
लैग्यूम (फली) एक प्रकार का पौधा या फल है जो फाबासीए (Fabaceae) या लैगुमिनोसे (Leguminosae) परिवार से संबंधित है। लैग्यूम का फल एक साधारण सा सूखा फल है जो एक कापेल पर विकसित होता है और सामान्यतः दो भागों में बँटा होता है। इस प्रकार के फलों के लिए एक अन्य नाम है "पॉड", लेकिन यह नाम अन्य प्रकार के फलों के लिए भी प्रयुक्त किया जाता है, जैसे वनिला। कुछ प्रसिद्ध लैग्यूम हैं, अल्फाल्फा, तिपतिया घास, मटर, बीन, मसूर, मेसकुईट, कॉरोब और मूँगफली।
इसका ज्यादा उपयोग खाघपदार्थ, सब्जी इत्यादी बनाने में होता है।
जूनागढ़, उड़ीसा
जूनागढ़ (Junagarh) भारत के ओड़िशा राज्य के कलाहांडी ज़िले में स्थित एक नगर है। राष्ट्रीय राजमार्ग 26 यहाँ से गुज़रता है।
जूनागढ़ में किला था और यह [[कलाहांडी] क्षेत्र की राजधानी थी। यहाँ शिलालेखों के साथ कई [[मन्दिर|मंदिर]] हैं। यहाँ एक ऐसा स्थान है, जिसमें [[सती]] के [[संस्कार]] के मूर्तिक प्रमाण हैं, जो मध्ययुगीन [[भारत]] में प्रचलित था, और [[ब्रिटिश राज]] के दौरान रोका गया था। मूर्तियों की पहचान [[सती]] स्तंभों के रूप में की जाती है, जूनागढ़ अपनी झीलों और फलों के बगीचे "छोडी कोड़ा ना कोड़ी टोटका" के लिए प्रसिद्ध था, जिसका अर्थ है 120 तालाब और 180 बाग। जूनागढ़ अपने मंदिरों के लिए भी प्रसिद्ध है।
जूनागढ़ [[शहर]] को 12 वार्डों में विभाजित किया गया है। 2001 तक [[भारत]] की [[जनगणना]] , [3] जूनागढ़ की [[जनसंख्या]] 15,759 थी। पुरुषों की [[जनसंख्या|आबादी]] का 51% और [[महिला]]ओं का 49% है। जूनागढ़ की औसत [[साक्षरता]] दर 55% है, जो राष्ट्रीय औसत 59.5% से कम है: [[पुरुष]] [[साक्षरता]] 66% है, और [[महिला]] [[साक्षरता]] 44% है। जूनागढ़ में, 14% [[जनसंख्या|आबादी]] 6 साल से कम [[उम्र]] की है।माँ लंकेश्वरी जूनागढ़ में नागा कबीले की प्रमुख [[देवता]] हैं। इन्हें पारम्परिक राजा और उनके वंशज पूजते हैं। राजा के वंशज मुलताई के शुभ दिन लंकेश्वरी के [[मन्दिर|मंदिर]] में [[पूजा]] करते हैं। जूनागढ़ स्थित [[देवी]] लंकेश्वरी मंदिर में 'खंडाबासा' उत्सव बड़ी संख्या में भक्तों की मंडली के साथ मनाया गया। पारंपरिक अनुष्ठानों को करने के बाद, देवी लंकेश्वरी और [[भैरव]] की तलवारें देवी लंकेश्वरी वेदी के एक प्रतिनिधि द्वारा दो तरफ रखी गईं। [[चावल]] के ढेर पर खड़ी स्थिति में शाही परिवार। गोडसे लंकेश्वरी को युद्ध देवी के रूप में माना जाता है और इस प्रकार 'खंडबासा' की प्रथा का महत्व है। परंपरा यह है कि चिंदकानगा, गंगा, कलचुरि और नागा राजवंशों के शासनकाल के दौरान, देवी लंकेश्वरी की पारंपरिक तलवार एक युद्ध में जाने से पहले उनका [[आशीर्वाद]] लेने के लिए पूजा की जाती थी। [[दुर्गा]] पूजा और [[गजलक्ष्मी]] पूजा भी महत्वपूर्ण त्योहार हैं। पूरे [[शहर]] में विभिन्न पंडालों का निर्माण किया जाता है।
कस्बे में एक 50 बिस्तरों वाला सरकारी अस्पताल मौजूद है। हाल ही में शहर के पास एक मेडिकल कॉलेज [सरदार राजा मेडिकल कॉलेज और अस्पताल] का निर्माण किया जा रहा है। अस्पताल एक साल पहले ही शुरू किया गया है। भारती स्वास्थ्य फाउंडेशन के नाम से एक मल्टी स्पेशलिटी क्लिनिक ब्लॉक ऑफिस के पास मौजूद है जो मेडिकल और डेंटल दोनों सुविधाओं को पूरा करता है। आसपास के अस्पताल:
जूनागढ़ के लिए एक नया रेलवे स्टेशन सेवा के लिए खोला गया है और 2 मार्च 2014 को इसका उद्घाटन किया गया था।
जूनागढ़ विधानसभा क्षेत्र के वर्तमान विधायक बीजद के दिब्या शंकर मिश्रा हैं, जिन्होंने 2014 के राज्य चुनावों में सीट जीती थी। इस सीट से पूर्व विधायकों में हिमांशु शेखर मेहर शामिल हैं, जिन्होंने 2004 में यह सीट जीती थी और 2000 में भाजपा के उम्मीदवार स्वर्गीय बिक्रम केशरी देवरा भी थे। जिन्होंने 1995 और 1990 में इस सीट पर भाजपा के उम्मीदवार के रूप में और 1985 में जेएनपी के उम्मीदवार के रूप में जीत दर्ज की, महेश्वर बरड़ जिन्होंने 1980 में INC (I) का प्रतिनिधित्व किया और 1977 में INC के उम्मीदवार के रूप में। जूनागढ़ कालाहांडी (लोकसभा निर्वाचन क्षेत्र) का हिस्सा है।[[श्रेणी:कलाहांडी ज़िला]] [[श्रेणी:ओड़िशा के शहर]] [[श्रेणी:कलाहांडी ज़िले के नगर]]
महिला टेनिस संघ
वीमेन्स टेनिस असोसिएशन 1973 में गठित पेशेवर महिला टेनिस का मुख्य आयोजक संगठक है।
अमेरिका में अश्वेतों का इतिहास
अमेरिका में अश्वेतों के इतिहास की प्रमुख घटनाएँ इस प्रकार हैं - अमेरिका में वर्ष २००८ के राष्ट्रपति चुनाव के घटनाक्रम की कुछ मुख्य तिथियाँ इस प्रकार हैं:- २० जनवरी: न्यूयार्क की डेमोक्रेट और पूर्व राष्ट्रपति बिल क्लिंटन की पत्नी सीनेटर हिलेरी क्लिंटन ने ह्वाइट हाउस की दौड़ के लिए अपनी उम्मीदवारी की घोषणा की। २० फरवरी: सीनेटर बराक ओबामा ने आधिकारिक तौर पर इलिनोइस के स्प‌र्न्गफील्ड से अपनी उम्मीदवारी की घोषणा की। २८ फरवरी: एरिजोना के रिपब्लिकन सीनेटर जान मैक्केन ने एक टीवी शो में घोषणा की कि वह राष्ट्रपति चुनाव लड़ेंगे।
३ जनवरी: लोवा में पहली प्राइमरी। बराक ओबामा ने हिलेरी को निराश करते हुए डेमोक्रेटिक काकस जीता। रिपब्लिकन की तरफ से माइक हुकाबी ने रिपब्लिकन काकस पर जीत हासिल की। क्रिस डाड और जो बिडेन डेमोक्रेटिक दौड़ से बाहर। ८ जनवरी: हिलेरी ने न्यू हैंपशायर में डेमोक्रेटिक प्राइमरी जीतकर वापसी की। रिपब्लिकन प्राइमरी में मैक्केन जीते। १५ जनवरी: मिशीगन प्राइमरी में डेमोक्रेटिक प्राइमरी हिलेरी के खाते में रिपब्लिकन प्राइमरी मिट रोमनी ने जीती। १९ जनवरी: नेवेदा काकस डेमोक्रेटिक काकस हिलेरी ने जीता। रिपब्लिकन काकस मिट रोमनी ने जीता। दक्षिण कैरिलोना पर रिपब्लिकन प्राइमरी में मैक्केन की जीत। २६ जनवरी: दक्षिण कैरिलोना डेमोक्रेटिक प्राइमरी पर ओबामा की जीत। फ्लोरिडा प्राइमरी में रिपब्लिकन प्राइमरी मैक्केन के पक्ष में। डेमोक्रेटिक प्राइमरी हिलेरी के खाते में। ३० जनवरी: न्यूयार्क के पूर्व मेयर रुडी गिउलियानी ने रिपब्लिकन दौड़ से बाहर होकर ओबामा का समर्थन किया। जान एडवर्ड डेमोक्रेट दौड़ से बाहर। ५ फरवरी: हिलेरी क्लिंटन और ओबामा के बीच 22 राज्यों की प्राइमरी में जंग। ओबामा को ज्यादा राज्यों में जीत लेकिन हिलेरी के खाते में बड़े डेलीगेट संपन्न राज्य। मैक्केन की स्थिति मजबूत लेकिन हुकाबी भी दौड़ में। ९ फरवरी: लुसियाना डेमोक्रेटिक प्राइमरी पर ओबामा की जीत। लुसियाना रिपब्लिकन प्राइमरी में हुकाबी मैक्केन से थोड़ी आगे। कंसास में रिपब्लिकन काकस पर हुकाबी की जीत। १२ फरवरी: पोटोमाक प्राइमरी- कोलंबिया डेमोक्रेटिक प्राइमरी, मैरीलैंड डेमोक्रेटिक प्राइमरी और वर्जीनिया डेमोक्रेटिक प्राइमरी के डिस्ट्रिक्ट पर ओबामा की जीत। कोलंबिया रिपब्लिकन प्राइमरी, मैरीलैंड रिपब्लिकन प्राइमरी और वर्जीनिया रिपब्लिकन प्राइमरी के डिस्ट्रिक्ट पर मैक्केन की जीत। ४ मार्च: हिलैरी राड, आइलैंड, ओहायो और टैक्सास प्राइमरी में जीती। ओबामा वरमांट और टैक्सास काकस में जीते। हुकाबी दौड़ से बाहर, मैक्केन रिपब्लिकन उम्मीदवार बने। ५ मार्च: राष्ट्रपति जार्ज डब्ल्यू बुश ने मैक्केन का समर्थन किया। ३ जून: अंतिम डेमोक्रेटिक प्राइमरी- आधिकारिक तौर पर डेमोक्रेटिक उम्मीदवार बनने के लिए ओबामा ने पर्याप्त डेलिगेट्स हासिल किए। ७ जून: हिलेरी ने ओबामा का समर्थन किया और ह्वाइट हाउस के लिए अपनी पेशकश वापस ली। २३ अगस्त: ओबामा ने अपने उपराष्ट्रपति पद के उम्मीदवार के लिए सीनेटर जो बिडेन के नाम की घोषणा की। २८ अगस्त: ओबामा ने डेनवर कोलोराडो में दिए गए भाषण में राष्ट्रपति पद के लिए डेमोक्रेटिक पार्टी की उम्मीदवारी स्वीकारी। २९ अगस्त: मैक्केन ने अलास्का की गवर्नर सारा पालिन को उपराष्ट्रपति पद की रिपब्लिकन उम्मीदवार चुना। ४ सितंबर: मैक्केन ने सेंट पाल में एक भाषण में रिपब्लिकन पार्टी की उम्मीदवारी स्वीकार की। ४ नवंबर: अमेरिका में राष्ट्रपति पद के लिए चुनाव। ओबामा अमेरिका के 44वें राष्ट्रपति चुने गए।
विरुपाक्ष मंदिर, ओड़िशा
विरुपाक्ष मंदिर ओड़िशा के कंधमाल जिला के मुख्यालय फूलबाणी से 60 किलोमीटर दूर चाकपाड़ा में स्थित है। यह मंदिर भगवान शिव को समर्पित है। इस मंदिर की मुख्य विशेषता यहां का शिवलिंग है जो दक्षिण की ओर झुका हुआ है। इसी प्रकार यहां के पेड़ों की प्रकृति भी दक्षिण की ओर झुकने की है।  विरुपाक्ष मंदिर का निर्माण कल्याणी के चालुक्य शासक विक्रमादित्य2 ने करवाया था जो इस वंश का सबसे प्रतापी शासक था। इसने सिँहासन पर बैठते ही चोल, होयसल और वनवासी के राजाओं को परास्त कर दिया था। विक्रमांकदेवचरित के रचयिता विल्हण को उसका आश्रय प्राप्त था। मिताक्षरा ग्रंथ का रचनाकार विज्ञानेश्वर इसका विशेष कृपापात्र था। 1026 में विक्रमादित्य की मृत्यु हो गयी।
पौराणिक कथाओं के अनुसार रावण जब शिवजी द्वारा दिए हुए शिवलिंग को लेकर लंका जा रहा था तो वह यहां पर रुका था। भगवान शिव ने कहा था कि घर पहुंचने से पहले कहीं पर भी इस शिवलिंग को मत रखना। रास्ते में रावण ने एक वृद्ध व्यक्ति से इसे पकड़ने को कहा पर उन्होंने कमजोरी के कारण इसे जमीन पर रख दिया। तब से वह शिवलिंग यहीं जम गया और लाख कोशिशों के बाद भी हिलाया नहीं जा सका। न ही दक्षिण की ओर उसके झुकाव को ठीक किया जा सका।
मंदिर की दीवारों पर उस प्रसंग के चित्र बने हुए हैं जिसमें रावण शिव से पुन: शिवलिंग को उठाने की प्रार्थना कर रहे हैं और भगवान शिव इंकार कर देते हैं। इन चित्रों के माध्‍यम से वह पूरा प्रसंग जीवंत हो उठता है। इस दृश्य में ब्रह्मा और विष्णु भी दर्शाए गए हैं।
सेंट एंजिलो फोर्ट
केरल में कन्नूर किले के रूप में विख्यात इस किले का निर्माण 1505 ई. में प्रथम पुर्तगाली वायसराय डॉन फ्रांसिसको डी अलमीडा द्वारा बनवाया गया था। पुर्तगालियों के बाद इस किले पर डचों को नियंत्रण हो गया, उसके बाद अंग्रेजों ने इस पर अधिकार कर लिया। मालाबार में अंग्रेजों का यह प्रमुख सैन्य ठिकाना था। वर्तमान में यह किला भारतीय पुरातात्विक सर्वेक्षण के अधीन है और यहां से मप्पिला बे फिशिंग हार्बर के सुंदर दृश्य देखे जा सकते हैं। यह किला कन्नूर से 3 किलोमीटर की दूरी पर है।
घोटाला
घोटाले या काण्ड (स्कैण्डल) ऐसी घटनाओं को कहते हैं जो बहुत ही चर्चित हो जाती हैं; जिनमें कोई गलत या आपराधिक कार्य करने का आरोप होता है; कोई अनैतिक काम करने का आरोप होता है या जो किसी प्रसिद्ध व्यक्त द्वारा अपमानजनक कार्य करने से सम्बन्धित होता है। घोटाले प्राय: निम्नलिखित में से किसी श्रेणी के हो सकते हैं -भारत के कुछ प्रमुख घोटाले हैं-
प्रगतिशील सुधार दल (सूरीनाम)
प्रगतिशील सुधार दल (डचः "Vooruitstrevende Hervormingspartij/VHP") सूरीनाम का एक हिन्दुस्तानी राजनैतिक दल है।
पिछ्ले विधायी चुनावों में (२५ मई २००५), यह दल लोकतंत्र और विकास नवीन मोर्चा का एक घटक दल था जिसे ४१.२% मत मिले थे और राष्ट्रीय विधानसभा की कुल ५१ सीटों में से २३ पर विजय प्राप्त हुई।
राम सर्दजो दल के वर्तमान अध्यक्ष हैं।
आधिकारिक वेबसाइट।
हरियाणा के जिले
उत्तर भारत में स्थित हरियाणा जनसंख्या के हिसाब से भारत का १७वां सबसे बड़ा राज्य है। जनसामान्य को बेहतर प्रशासनिक सेवाएं देने के लिये राज्य को ६ मण्डलों तथा २२ जिलों में विभाजित किया गया है।
१ नवंबर १९६६ को जब तत्कालीन पूर्वी पंजाब के विभाजन द्वारा हरियाणा राज्य की स्थापना हुई थी, तब राज्य में ७ जिले थे; रोहतक, महेंद्रगढ़, गुडगाँव, ,करनाल ,अम्बाला ,जींद तथा हिसार। २०१७ तक इन जिलों के पुनर्गठन के बाद १४ नए जिले जोड़े जा चुके हैं।
निम्नलिखित सूची हरियाणा के जिलों me है:
सूरीनाम राष्ट्रीय दल
सूरीनाम राष्ट्रीय दल ("Nationale Partij Suriname") सूरीनाम का एक राजनैतिक दल है, जिसका वर्तमान नेतृत्व राष्ट्रपति रोनाल्ड वीनीटिआन के हाथों में है।
पिछ्ले विधायी चुनावों (२५ मई २००५), में यह दल लोकतंत्र और विकास नवीन मोर्चा का एक घटक दल था जिसे ४१.२% मत मिले थे और राष्ट्रीय विधानसभा की कुल ५३ सीटों में से २३ पर विजय प्राप्त हुई।
सूरीनाम के राजनैतिक दल।
चंद्रगिरि दुर्ग, आंध्र प्रदेश
चंद्रगिरि दुर्ग भारत के आंध्र प्रदेश राज्य में तिरुपति के निकट चंद्रगिरि नामक स्थान पर स्थित एक दुर्ग है। इसका निर्माण ११वीं शताब्दी में श्रीकृष्ण देवराया द्वारा करवाया गया था। यह किला तीन सौ वर्षों तक देवराया राजवंश के अधिकार में रहा। १३६७ में यह विजयनगर के शासकों को हाथ में चला गया। उस समय चंद्रगिरि राज्य के चार बड़े नगरों में से एक था। १६४६ में चंद्रगिरि गोलकुंडा के अधीन आ गया और कालान्तर में मैसूर राज्य का भाग बना। वर्तमान में राजा-रानी महल भवन में भारतीय पुरात्त्वविभाग का तिमंजिला संग्रहालय है।
लोकतंत्र और विकास हेतु नवीन मोर्चा
लोकतंत्र और विकास हेतु नवीन मोर्चा ("Nieuwe Front voor Democratie en Ontwikkeling") सूरीनाम का एक सामाजिक-लोकतांत्रिक-राजनैतिक गठबंधन है।
पिछ्ले विधायी चुनावों (२५ मई २००५), में इस दल को ४१.२% मत मिले थे और राष्ट्रीय विधानसभा की कुल ५१ सीटों में से २३ पर विजय प्राप्त हुई।
गठबंधन के घटक हैं:
प्रगतिशील जन गठबंधन
प्रगतिशील जन गठबंधन ("Volksalliantie Voor Vooruitgang") सूरीनाम का एक राजनैतिक गठबंधन है, जिसका नेतृत्व जूल्स विज्डेनबोस्च के हाथों में है। पिछ्ले विधायी चुनावों में (२५ मई २००५), इस दल को १४.५% मत मिले थे और राष्ट्रीय विधानसभा की कुल ५१ सीटों में से ५ पर विजय प्राप्त हुई।
गठबंधन के दल हैं:
ट्रान्सपैरेंसी इंटरनेशनल
ट्रान्सपैरेंसी इंटरनेशनल (Transparency International) एक अन्तरराष्ट्रीय गैर-सरकारी संस्था है जो भ्रष्टाचार के निवारण आदि पर अपना ध्यान केन्द्रित करती है। यह संस्था हर वर्ष एक रपट निकालती है जिसमें विश्व के विभिन्न देशों में भ्रष्टाचार की स्थित का मूल्यांकन होता है। ट्रान्सपैरेंसी इंटरनेशनल का अन्तरराष्ट्रीय मुख्यालय जर्मनी की राजधानी बर्लिन में है।
पेर्तज्जा लुहुर
पर्तज्जा लुहुर ("Pertjajah Luhur") सूरीनाम की एक जावानी राजनैतिक दल है।
पिछ्ले विधायी चुनावों में (२५ मई २००५), यह दल लोकतंत्र और विकास नवीन मोर्चा का एक घटक दल था, जिसे ४१.२% मत मिले थे और राष्ट्रीय विधानसभा की कुल ५१ सीटों में से २३ पर विजय प्राप्त हुई। पॉल सोमोहार्दजो इसके वर्थमान अध्यक्ष हैं।
सूरीनाम के राजनैतिक दल।
सूरीनामी श्रम दल
सूरीनामी श्रम दल ("Surinaamse Partij van de Arbeid") सूरीनाम का एक राजनैतिक दल है।
पिछ्ले विधायी चुनावों में (२५ मई २००५), यह दल लोकतंत्र और विकास नवीन मोर्चा का एक घटक दल था जिसे ४१.२% मत मिले थे और राष्ट्रीय विधानसभा की कुल ५१ सीटों में से २३ पर विजय प्राप्त हुई।
सूरीनाम के राजनैतिक दल।
नेपाल शिवसेना
नेपाल शिवसेना (नेपाली: नेपाल शिवसेना) नेपाल का एक हिन्दूवादी राजनैतिक दल है। इस दल का गठन १९९९ में किया गया था। यह भारत के शिव सेना से जुड़ा हुआ है। किरण सिंह बुधाथोकि इसके वर्तमान अध्यक्ष हैं।
जब इस्लामी आतंकवादी संगठन तालिबान ने अफ्गानिस्तान में भगवान बुद्ध की हज़ारों वर्ष पुरानी कलाकृतियों को ढहा दिया था, तब नेपाल शिवसेना और शिवसेना नेपाल ने इसकी कड़ी निंदा की।
नेपाल शिवसेना आरंभ।
शिवसेना नेपाल
शिवसेना नेपाल (नेपाली: शिवसेना नेपाल) नेपाल का एक राजनैतिक दल है। जन आंदोलन की पृष्ठभूमि में धर्मनिरपेक्षता की माँगों की प्रतिक्रिया स्वरूप इस दल का गठन १९९० में अरुण सुबेदी द्वारा किया गया था।
नेपाल शिवसेना के विपरीत, शिवसेना नेपाल स्वयं को एक धार्मिक संगठन क्र रूप में प्रस्तुत करता है। जबकि नेपाल शिवसेना से भारतीय शिव सेना से संबंध हैं, शिवसेना नेपाल ऐसे किसी भी संबंध का खण्डन करता है।
जब इस्लामी आतंकवादी संगठन तालिबान ने अफ्गानिस्तान में भगवान बुद्ध की हज़ारों वर्ष पुरानी कलाकृतियों को ढहा दिया था, तब नेपाल शिवसेना और शिवसेना नेपाल ने इसकी कड़ी निंदा की।
नेपाल के ७५ में से ३६ जिलों में यह दल अपने संगठन की उपस्थिति होने का दावा करता है। सुबेदी के अनुसार इसका मुख्य आधार तराई क्षेत्रों में है।
अन्तर्राष्ट्रीय मातृभाषा दिवस
मातृभाषा दिवस 21 फरवरी को मनाया जाता है। 17 नवंबर (नवम्बर), 1999 को यूनेस्को ने इसे स्वीकृति दी।
इस दिवस को मनाने का उद्देश्य है कि विश्व में भाषाई एवं सांस्कृतिक विविधता और बहुभाषिता को बढ़ावा मिले।
यूनेस्को द्वारा अन्तरराष्ट्रीय मातृभाषा दिवस की घोषणा से बांग्लादेश के भाषा आन्दोलन दिवस (बांग्ला: ভাষা আন্দোলন দিবস / भाषा आन्दोलोन दिबॉश) को अन्तरराष्ट्रीय स्वीकृति मिली, जो बांग्लादेश में सन 1952 से मनाया जाता रहा है। बांग्लादेश में इस दिन एक राष्ट्रीय अवकाश होता है।
2008 को अन्तरराष्ट्रीय भाषा वर्ष घोषित करते हुए, संयुक्त राष्ट्र आम सभा ने अन्तरराष्ट्रीय मातृभाषा दिवस के महत्व को फिर दोहराया है।
लोकतांत्रिक राष्ट्रीय मंच २०००
लोकतांत्रिक राष्ट्रीय मंच २००० ("Democratisch Nationaal Platform 2000") सूरीनाम का एक राजनैतिक दल है, जिसका वर्तमान नेतृत्व जूल्स विज्देनबोश्क के हाथों में है।
पिछ्ले विधायी चुनावों (२५ मई २००५), में यह दल प्रगतिशील जन गठबंधन का एक घटक दल था जिसे १४.५% मत मिले थे और राष्ट्रीय विधानसभा की कुल ५१ सीटों में से ५ पर विजय प्राप्त हुई।
सूरीनाम के राजनैतिक दल।
नवीकरण और लोकतंत्र के लिए आधारभूत दल
नवीकरण और लोकतंत्र के लिए मूल दल ("Basispartij voor Vernieuwing en Democratie") सूरीनाम का एक राजनैतिक दल है।
पिछ्ले विधायी चुनावों (२५ मई २००५), में यह दल प्रगतिशील जन गठबंधन का एक घटक दल था जिसे १४.५% मत मिले थे और राष्ट्रीय विधानसभा की कुल ५३ सीटों में से ५ पर विजय प्राप्त हुई।
सूरीनाम के राजनैतिक दल।
राष्ट्रीय एकता और एकजुटता दल
राष्ट्रीय एकता और एकजुटता दल ("Kerukanan Tulodo Pranatan Ingit") सूरीनाम का एक जावानी राजनैतिक दल है।
पिछ्ले विधायी चुनावों (२५ मई २००५), में यह दल प्रगतिशील जन गठबंधन का एक घटक दल था जिसे १४.५% मत मिले थे और राष्ट्रीय विधानसभा की कुल ५३ सीटों में से ५ पर विजय प्राप्त हुई।
सूरीनाम के राजनैतिक दल।
सामान्य मुक्ति और विकास दल
सामान्य मुक्ति और विकास दल ("Algemene Bevrijdings- en Ontwikkelingspartij") सूरीनाम का एक राजनैतिक दल है। इसकी स्थापना ११ फ़रवरी १९९० को हुई थी। इसके वर्तमान नेता आर॰ बर्नस्विज्क हैं।
पिछ्ले विधायी चुनावों (२५ मई २००५), में यह दल "ए-संयोजन" का एक घटक दल था जिसे ७.३% मत मिले थे और राष्ट्रीय विधानसभा की कुल ५३ सीटों में से ५ पर विजय प्राप्त हुई।
सूरीनाम के राजनैतिक दल।
राजनीतिक बंधुत्व और एकता
राजनैतिक बंधुत्व और एकता ("Broederschap en Eenheid in de Politiek") सूरीनाम का एक राजनैतिक दल है।
पिछ्ले विधायी चुनावों (२५ मई २००५), में यह दल "ए-संयोजन" का एक घटक दल था जिसे ७.३% मत मिले थे और राष्ट्रीय विधानसभा की कुल ५३ सीटों में से ५ पर विजय प्राप्त हुई।
सूरीनाम के राजनैतिक दल।
सीका सीका
सीका सीका ("Seeka Seeka") सूरीनाम का एक राजनैतिक दल है।
पिछ्ले विधायी चुनावों (२५ मई २००५), में यह दल "ए-संयोजन" का एक घटक दल था जिसे ७.३% मत मिले थे और राष्ट्रीय विधानसभा की कुल ५३ सीटों में से ५ पर विजय प्राप्त हुई।
सूरीनाम के राजनैतिक दल।
लोकतांत्रिक विकल्प '९१
लोकतांत्रिक विकल्प '९१ ("Democratisch Alternatief '91") सूरीनाम का एक उदारवादी राजनैतिक दल है। इस दल की मुख्य विचारधारा और कार्यक्रम डच दल "डेमोक्रेट्स ६६" से लिए गए हैं।
पिछ्ले विधायी चुनावों (२५ मई २००५), में यह दल "ए१" चुनावी गठबंधन का एक घटक दल था जिसे ६.२% मत मिले थे और राष्ट्रीय विधानसभा की कुल ५३ सीटों में से ३ पर विजय प्राप्त हुई।
सूरीनाम के राजनैतिक दल।
आधारिक संरचना
किसी समाज या उद्योग के सुचारु रूप से काम करने के लिये आवश्यक मूलभूत भौतिक एवं संगठनात्मक संरचना को अवसंरचना या आधारिक संरचना (Infrastructure) कहते हैं। दूसरे शब्दों में, अर्थव्यवस्था को काम करने के लिये जिन सेवाओं और सुविधाओं की जरूरत होती है उसे अधोसंरचना कहते हैं।
आर्वी
आर्वी (Arvi) भारत के महाराष्ट्र राज्य के वर्धा ज़िले में स्थित एक नगर है।
आर्वी ज़िले में प्रशासनिक दृष्टि से तहसील का दर्जा रखता है। यह सन्तों कि भूमि भी मानी जाती है। यहाँ "लोकमान्य वाचनालय" नाम से एक बहुत ही पुराना पुस्तकालय है।